English: On progress on those people who are refusing, part of our challenge obviously is that the vaccination is voluntary, and so there are people who for different reasons are more or less anxious about what to do, and it builds on your point about communication, about the range of concerns that there are, so we are looking at, as we've gone through this, understanding more of the concerns that people have to be able to combat them, and these are issues that are not just here in Wales; they're common issues right across the UK and indeed across Europe. So, we are doing some specific work, for example, on black and Asian-origin communities. I think it was a very positive step forward to see Members of Parliament from the Conservatives and the Labour Party who really don't like each other; you wouldn't normally see James Cleverly and Diane Abbott share a platform, but they were both in a joint video, encouraging people to have the vaccine. Now, I think that's really important. In amongst all of the difference of opinion we will have about what has happened or what will happen, it's really important to encourage people to take up the vaccine because it's safe and it's effective. And I think that then goes into your point about vaccine efficacy and new strains. So, with both, if you like, the Kent-plus variant, and the South African variant, there is concern that there'll be a less effective response for vaccines. That does not mean that vaccines won't be effective at all; they will still offer a good level of protection, and in fact it reinforces the need to continue going with real pace in our vaccination programme. And as you heard the public health director for Public Health England in the press conference that he did with Matt Hancock yesterday, you'll hear exactly the same advice from all public-health agencies right across the UK about the fact that there is concern that the vaccines will be less effective but not ineffective; still safe, still effective, and still important that everyone does take up the opportunity when offered, and you can expect to see primary care clinicians in particular looking to follow-up those people who have yet to have their vaccine, but the real challenge is in getting through groups 1 to 9 as quickly as possible, where we know that 99 per cent of the deaths take place. However, there is still a high number of hospitalisations for people outside categories 1 to 9, so even after that, it's not quite as simple as taking a Ryanair approach, to then saying, 'Everything can start and go back to normal.' We're in this still for some time to come. On your point about care homes; these have not been reclassified. There is no sleight of hand taking place here. There is no neglect of care home residents taking place. The target was about older person care homes, because that's where the highest risk is, and it's the ones where we're seeing the, at times, horrific results of coronavirus getting into those care homes. People with other susceptibilities to coronavirus will be covered by other priority groups, so if you expect to see people with, for example, a learning disability, then those that are older, over the age of 50, will be covered by their age cohort and those with other healthcare conditions, those people, for example, who can get the NHS flu jab, can expect to be covered in priority group 6 as well, and so we're moving progressively through not just groups 1 to 4, but at some point we'll be inviting in earnest groups of people from 5, 6, and others to come forward as well. So, the pace isn't going to slow up in terms of what we're able to do and we're certainly not forgetting people, either. In terms of the care homes that we have, I was just looking at some figures earlier, and I'll provide a note back to this, so I'm not misremembering and misrecalling what's happened, but of the care homes that have not been completed, there are a range that have been partially completed, because we did issue guidance across Wales so there was a consistent approach. If there were a handful of cases as opposed to a wider outbreak, on a risk-assessed basis, teams were able to go in and test those people who had tested negative. So, they went in and they'd been able to vaccinate a number of people, so we have a range of care homes that are partially complete for staff and residents, and we have others where they weren't able to go in at all, and I think the numbers for those are in the low 30s, where that's because there's been an active outbreak. But given you've asked the question now, I'll send a note out to Members afterwards to confirm that position. FootnoteLink And then, finally, on your point about pharmacists, we expect to make more use of pharmacists, both in our mass vaccination centres and those that are able to undertake vaccinations on their premises as we go through. And the limiting step - and you'd have pretty much the same answer from any health Minister within the UK - is vaccine supply, because I think in every nation in the UK, and certainly here in Wales, we could deliver more vaccines if we had more supply, especially if it was the AstraZeneca supplier, because it's easier to use. We haven't completely maxed out the ability of primary care to deliver against that, and as we have more vaccine coming on board, and we certainly hope we will have in the future, we should then be able to make even greater use of the well of goodwill as well as the physical ability to deliver more vaccines than exist in primary care.
Welsh: O ran cynnydd gyda'r bobl hynny sy'n gwrthod, rhan amlwg o'n her ni yw mai rhywbeth gwirfoddol yw'r brechiad, ac felly mae yna bobl sydd, am wahanol resymau, yn fwy pryderus na'i gilydd ynghylch beth i'w wneud. Mae hynny'n ychwanegu at eich pwynt chi ynglŷn â chyfathrebu, o ran yr ystod o bryderon sy'n bodoli, felly, wrth fynd drwy hyn, rydym yn ceisio deall mwy am y pryderon y mae'n rhaid i bobl allu mynd i'r afael â nhw, ac nid materion sy'n unigryw i Gymru yw'r rhain; maen nhw'n faterion cyffredin ledled y DU ac yn wir ledled Ewrop. Felly, rydym ni'n gwneud gwaith penodol, er enghraifft, ynglŷn â chymunedau pobl ddu ac o darddiad Asiaidd. Roeddwn i'n credu bod hwn yn gam cadarnhaol iawn ymlaen wrth weld Aelodau Seneddol o'r Ceidwadwyr a'r Blaid Lafur nad ydyn nhw'n hoffi ei gilydd mewn gwirionedd; ni fyddech fel arfer yn gweld James Cleverly a Diane Abbott yn rhannu llwyfan, ond roedd y ddau mewn fideo gyda'i gilydd, yn annog pobl i fynd am y brechlyn. Nawr, rwy'n credu bod hynny'n bwysig iawn. Er yr holl amrywiaeth barn sydd rhyngom ni o ran yr hyn sydd wedi digwydd neu'r hyn a fydd yn digwydd, mae'n bwysig iawn annog pobl i fanteisio ar y brechlyn oherwydd mae'n ddiogel ac yn effeithiol. Ac rwy'n credu y bydd hynny'n dod at eich pwynt chi ynglŷn ag effeithiolrwydd brechlynnau a straenau newydd. Felly, gyda'r ddau, os hoffech chi, amrywiolyn Caint-plws, ac amrywiolyn De Affrica, ceir pryder y bydd ymateb llai effeithiol yn erbyn y brechlynnau. Nid yw hynny'n golygu na fydd brechlynnau yn effeithiol o gwbl; fe fydd cyfran dda o ddiogelwch yn cael ei chynnig ganddynt, ac mewn gwirionedd mae hynny'n atgyfnerthu'r angen i barhau i fod yn gyflym iawn wrth weinyddu ein rhaglen frechu ni. Ac fel y clywsoch chi gyfarwyddwr iechyd cyhoeddus Iechyd Cyhoeddus Lloegr yn dweud yn y gynhadledd i'r wasg ddoe, a gynhaliwyd gyda Matt Hancock, mae'r un cyngor yn union gan bob asiantaeth iechyd cyhoeddus ledled y DU ynglŷn â'r ffaith y ceir pryder y bydd y brechlynnau yn llai effeithiol ond nid yn aneffeithiol; maent yn parhau i fod yn ddiogel, yn parhau i fod yn effeithiol, ac mae'n parhau i fod yn bwysig bod pawb yn manteisio ar y cyfle pan ddaw'r cynnig. Ac fe allwch chi ddisgwyl gweld clinigwyr gofal sylfaenol, yn arbennig felly, yn ceisio mynd ar drywydd y bobl hynny sydd heb gael eu brechlyn nhw eto. Ond yr her wirioneddol yw mynd trwy grwpiau 1 i 9 cyn gynted â phosibl, lle gwyddom fod 99 y cant o'r marwolaethau yn digwydd. Serch hynny, mae yna nifer uchel o bobl y tu allan i gategorïau 1 i 9 yn parhau i fod yn yr ysbyty, felly hyd yn oed wedi hynny, ni fydd yn fater mor syml â mabwysiadu agwedd fel un Ryanair, a dweud 'Fe all bywyd fynd yn ôl i normal unwaith eto.' Fe fyddwn ni yn ei chanol hi am beth amser eto. Ynglŷn â'ch pwynt chi am gartrefi gofal; ni chafodd y rhain eu hailgategoreiddio. Nid oes unrhyw dric yn cael ei chwarae yma. Nid yw preswylwyr cartrefi gofal yn cael eu hesgeuluso. Roedd y targed yn ymwneud â chartrefi gofal pobl hŷn, oherwydd dyna lle mae'r risg uchaf, ac yn y rhain y gwelwn y canlyniadau mwyaf erchyll o goronafeirws, wrth iddo gael mynediad i'r cartrefi gofal hynny. Fe fydd pobl sydd â materion eraill sy'n eu gwneud nhw'n fwy agored i goronafeirws yn cael eu cynnwys mewn grwpiau blaenoriaeth eraill. Felly os ydych chi'n disgwyl gweld cynnwys pobl ag anableddau dysgu, er enghraifft, yna fe fydd y rhai sy'n hŷn, dros 50 oed, yn cael eu cynnwys yn eu carfan oedran. A'r rhai â chyflyrau gofal iechyd eraill, fe all y bobl hynny, er enghraifft, y rhai sy'n gymwys i gael pigiad ffliw'r GIG, ddisgwyl cael eu cynnwys yng ngrŵp blaenoriaeth 6 hefyd. Felly rydym ni'n symud yn raddol nid yn unig drwy grwpiau 1 i 4, ond fe fyddwn ni rywbryd yn mynd ati o ddifrif i wahodd grwpiau o bobl o grwpiau 5, 6 ac eraill i ddod ymlaen hefyd. Felly, nid yw'r cyflymder yn mynd i arafu o ran yr hyn y gallwn ni ei gyflawni ac yn sicr nid ydym ni yn anghofio pobl chwaith. O ran y cartrefi gofal, roeddwn i'n edrych ar rai ffigurau yn gynharach, ac fe fyddaf yn darparu nodyn yn cyfeirio nôl at hyn, felly nid wyf i'n ceisio anghofio neu gamddehongli'r hyn sydd wedi digwydd yn fwriadol, ond o ran y cartrefi gofal lle nad yw'r gwaith brechu wedi'i gwblhau, mae yna amrywiaeth ohonyn nhw wedi cael y brechlyn yn rhannol, oherwydd fe wnaethom ni gyhoeddi canllawiau ledled Cymru ac felly roedd cysondeb yn y dull. Pe byddai yna lond llaw o achosion yn hytrach nag un achos ehangach ar safle, ar sail asesu risg, roedd y timau'n gallu mynd i mewn a phrofi'r bobl hynny a oedd wedi cael canlyniad negyddol. Roedden nhw'n mynd i mewn ac yn gallu brechu nifer o bobl, felly mae gennym ni amrywiaeth o gartrefi gofal lle mae'r gwaith wedi'i gwblhau'n rhannol ar gyfer staff a phreswylwyr, ac mae gennym ni rai eraill lle nad oedden nhw'n gallu mynd i mewn o gwbl, ac rwy'n credu bod y niferoedd ar gyfer y rheini yn y 30au isel, a hynny o ganlyniad i achosion cyfredol yno. Ond gan eich bod wedi gofyn y cwestiwn hwn nawr, fe anfonaf nodyn at yr Aelodau wedi hyn i gadarnhau'r safbwynt hwnnw. FootnoteLink Ac yna, yn olaf, o ran eich pwynt chi am fferyllwyr, rydym ni'n disgwyl defnyddio mwy ar fferyllwyr, wrth inni fwrw ymlaen â'r gwaith, yn ein canolfannau brechu torfol ni a'r rhai sy'n gallu gweinyddu brechiadau yn eu hadeiladau nhw. A'r hyn sy'n cyfyngu arnom ni - ac fe fyddai unrhyw Weinidog Iechyd yn y DU yn rhoi'r un ateb i chi i raddau helaeth iawn - yw'r cyflenwad o frechlynnau, oherwydd rwy'n credu ym mhob gwlad yn y DU, ac yn sicr yma yng Nghymru, fe allem ni weinyddu mwy o frechlynnau pe byddai mwy o gyflenwadau gennym, yn enwedig gan AstraZeneca, oherwydd mae hwnnw'n haws ei ddefnyddio. Nid ydym wedi manteisio i'r eithaf ar allu gofal sylfaenol i gyflawni yn hyn o beth, ac wrth inni gael mwy o frechlynnau, ac rydym ni'n gobeithio y bydd gennym fwy yn y dyfodol, yn sicr, fe ddylem yn gallu gwneud hyd yn oed mwy o ddefnydd wedyn o ffynnon ewyllys da yn ogystal â'r gallu materol i ddarparu mwy o frechlynnau na'r hyn sy'n bodoli ym maes gofal sylfaenol.